מקס אנד הארווי

מקס אנד הארווי (באנגלית: Max and Harvey) הוא צמד מוזיקלי אנגלי, אשר זכה להכרה בזכות פרסום סרטוני שירה ברשתות החברתיות.<ref></ref> בשנת 2019 הם השתתפו בעונת הסלבריטאים של תוכנית המציאות הבריטית "The X Factor" וסיימו במקום השני.<ref></ref>

== קריירה ==
הארווי קיט מילס ומקס לוקה מילס<ref></ref> הם תאומים זהים.<ref name=":2"></ref> הם הופיעו לראשונה בפומבי כפעוטות, כאשר בשנת 2005 שיחקו שניהם לסירוגין בתפקיד התינוק תומאס שואוקרוס בדרמה הרומנטית "William and Mary" של רשת ITV, לצד מרטין קלונס וג'ולי גרהם. הם התחילו לשיר בגיל שמונה.<ref name=":5"></ref>

בשנת 2009, הארווי גילם את דמותו של בנג'מין בהפקה "פריסילה, מלכת המדבר" של הווסט אנד. בשנת 2012, הם שיחקו בסרט הקצר "Double Take" של ערוץ 4.<ref></ref> בשנת 2015, בגיל 12, הצמד השתתף לסירוגין בסיבוב ההופעות בבריטניה של ההפקה "צלילי המוסיקה", בתפקיד פרידריך.<ref></ref><ref></ref>

במרץ 2016 הם הצטרפו לרשת החברתית מיוזיקלי והחלו ליצור סרטוני ליפ סינק לשירים של מוזיקאים רבים, ביניהם שון מנדס, אביצ'י, ובאסטיל, לפני שהחלו ליצור גם תוכן מקורי משלהם.<ref name=":3"></ref><ref name=":1"></ref>

בעקבות ההצלחה שלהם במיוזיקלי, בדצמבר 2016 מקס אנד הארווי הוציאו את סינגל הבכורה שלהם "One More Day in Love".<ref name=":6"></ref><ref></ref> בהמשך הם הוציאו גרסת כיסוי לשיר של די ג'יי סנייק וג'סטין ביבר "Let Me Love You" בינואר 2017,<ref></ref> את השיר "Stuck on the Ceiling" באוקטובר 2017, וגרסת כיסוי לשיר "Words" של להקת הפופ רוק The Vamps בנובמבר 2017.<ref>.</ref><ref></ref> בדצמבר 2017 מקס אנד הארווי הוציאו את סינגל חג המולד הראשון שלהם, גרסת כיסוי לשיר "I Wish It Could Be Christmas Everyday" של להקת ויזארד.<ref></ref>

בשנת 2017, ערוץ הילדים CBBC השייך ל-BBC, שידר את "My Life: Max & Harvey", סרט תיעודי שהופק על ידי הצמד, הנותן מבט מבפנים לחייהם ולקריירה שלהם.<ref></ref> באותה שנה, רשת BBC הוציאה תקליטור בשם "Max and Harvey (in a show)"<ref></ref> והוצאת הספרים Penguin UK הוציאה לאור את הספר "Max & Harvey: In A Book", המגולל את הקריירה שלהם במיוזיקלי ואת הדרך מאחורי יצירת הסרט התיעודי שלהם ב-CBBC, וכן מעניק לקוראים מבט מבפנים על חייהם.<ref name=":7"></ref><ref></ref> בשנת 2018, ערוץ CBBC נתן לצמד תוכנית טלוויזיה משלהם, .<ref></ref>

באפריל 2018, מקס אנד הארווי היו לראשונים שחתמו ב-RMI Records, חברת תקליטים חדשה בבעלות דיסני מיוזיק גרופ.<ref name=":8"></ref> באוקטובר 2018, הם הוציאו את הסינגל "Trade Hearts".<ref></ref>

בפברואר 2019, הצמד הוציא את המיני-אלבום הראשון שלהם, Coming Soon, הכולל את השירים: "Where were you", Nervous, Trade Hearts ועוד, וביולי 2019, הם הוציאו את הסינגל "Electric", בשיתוף פעולה עם ג'יידן ברטלס.<ref></ref> הם ציינו את יציאתו של סינגל זה בהופעה שערכו בעיר אנהיים שבקליפורניה.<ref></ref>

בספטמבר 2019, מקס והארווי הוציאו בהוצאה עצמית את הסינגל "Stranger".<ref></ref>

בפברואר 2020 נודע כי הצמד ישתתף בהנחיית אירוע הסליימפסט של ניקלודיאון לשנת 2021, ויצטרף לג'ורדן באניו, פרי קיילי והולי הורן.<ref></ref><ref></ref> בנוסף לכך, הם הפכו לפטרוני צדקה עבור ארגון הצדקה של בית החולים המלכותי לילדים במנצ'סטר. הם אמרו כי "אנחנו נרגשים וגאים שהתבקשנו להיות פטרונים של ארגון הצדקה של בית החולים המלכותי לילדים במנצ'סטר. אנחנו אוהבים לבקר שם, ובמהלך השנים האחרונות גייסנו כסף למען הארגון באמצעות מכירת סרטוני וידאו אישיים למעריצים שלנו. הצוות והילדים שאנו פוגשים בבית החולים מהווים השראה כל כך גדולה ואנו מתכבדים להיות פטרוני צדקה".<ref></ref>

באפריל 2020, מקס אנד הארווי הנחו שידור חי באורך 24 שעות במטרה לגייס כסף עבור בית החולים המלכותי לילדים במנצ'סטר ולקרן סבסטיאנ'ס אקשן טראסט, וגייסו מעל ל-7000 פאונד.<ref></ref>

באוקטובר 2020, מקס אנד הארווי השתתפו בתוכנית האירוח "Hey Tracey" המשודרת בערוץ ITV2.<ref></ref>

בנובמבר 2020, מקס אנד הארווי הכריזו על הפודקאסט החדש שלהם Spotify Originals בשם "School Daze with Max & Harvey", בו הם מראיינים מפורסמים שונים על ימי בית הספר שלהם ומשוחחים על בעיות שאנשים חווים בבית הספר.<ref></ref> באפריל 2021, הצמד מיתג מחדש את הפודקאסט שלהם בסדרה חדשה בשם "The Max and Havey Podcast", שם הם נותנים תובנות על חייהם ומדברים עם אמנים אחרים ומשפיעני רשת.<ref></ref>

בדצמבר 2020, הצמד הוציא סינגל חדש בשם "Worry a Little Less" על ידי חברת התקליטים Frtyfve Records, והכריז על סיבוב הופעות של 10 תאריכים בבריטניה "This is Not a Phase" באוגוסט 2021.<ref></ref>

באפריל 2021, הם הוציאו את הבלדה "In My DNA" על ידי חברת התקליטים Frtyfve Records, החולקת כבוד לסבם שנאבק באלצהיימר בשנים האחרונות ולסבתם שסבלה מסרטן.<ref></ref>

במאי 2021, הם הוציאו את הסינגל השלישי שלהם באותה שנה, "Lonely", על ידי חברת התקליטים Frtyfve Records, המשקף את הקשיים שבמחויבות במערכת יחסים.<ref></ref>

בספטמבר 2021, הם הוציאו את הסינגל "She Moves in Her Own Way".

מקס אנד הארווי ציינו את אביהם, שון מנדס ואביצ'י כהשראותיהם הגדולות ביותר.<ref name=":4"></ref>

== פרסים ומועמדויות ==
הצמד היה מועמד לפרס "מיוזר השנה" בטקס פרסי שורטי לשנת 2017.<ref></ref><ref></ref> בשנת 2018, הם היו מועמדים לפרס "כוכב הרשת" בטקס פרסי המוזיקה של iHeartRadio,<ref></ref> ולפרס "אמן המוזיקה החברתית האהוב" בטקס פרסי המוזיקה של רדיו דיסני, בו הם זכו במהלך הטקס שהתקיים ב-22 ביוני 2018.<ref></ref><ref></ref>

בשנת 2019, מקס אנד הארווי היו מועמדים לפרס "מוזיקאי ביוטיוב" בטקס פרסי שורטי ולפרס "כוכב מוזיקלי אינטרנטי אהוב" בטקס פרסי בחירת הילדים של ניקלודיאון.<ref></ref><ref></ref>

בשנת 2020, הצמד היה מועמד בפעם השנייה לפרס "כוכב מוזיקלי אינטרנטי אהוב" בטקס פרסי בחירת הילדים של ניקלודיאון.<ref></ref>

== קישורים חיצוניים ==

== הערות שוליים ==

קטגוריה:טיקטוקרים
קטגוריה:צמדים מוזיקליים בריטיים
קטגוריה:שחקנים בריטים
קטגוריה:שחקנים ילדים בריטים
קטגוריה:תאומים
קטגוריה:אנגלים שנולדו ב-2002